 Sọrọ lórí A Ki Mọ Ọkọ Ọmọ, Ki A Tún Mọ Àlè Rẹ  One Does Not Acknowledge Ones Child Husband And Also Acknowledge Her Illicit Affair : Ni ayé àtijọ, wọn ma ńfi obinrin fún ọkọ ni, ṣùgbọn ni ayé òde òni, obinrin á mú àfẹsọnà lati fi hàn òbi, nitori Yorùbá gba ọmọ obinrin ni àyè lati lọ si ilé-iwé, tàbi kọ iṣẹ-ọwọ, àti lati ṣe òwò.  Èyi jẹ ki obinrin kúrò lọdọ obi wọn.  Bi obinrin bá ti dàgbà tó bi ọdún meji-din-logun, ti ó tó wọ ilé-ọkọ, àwọn òbi yio ma ran léti pé, ó ti tó mú ọkọ wálé.Ẹni ti obinrin mọ pé òhun kò lè fẹ, bi àfojúdi ni lati fi irú ọkùnrin bẹ han òbi.  Bi obinrin ti ó ti dàgbà tó lati wọ ilé ọkọ bá mú àfẹsọnà wá han òbi, wọn yio fi òwe Yorùbá ti ó ni A ki mọ ọkọ ọmọ, ki a tún mọ àlè rẹ ṣe iwadi pé, ṣe ó da lójú pé òhun yio fẹ ọkùnrin ti ó mú wá?  Òwe yi tún wúlò lati fi ṣe ikilọ nigbà igbéyàwó ibilẹ fún obinrin pé kò lè mú ọkùnrin miràn wá lẹhin igbéyàwó. 